|  |  |
| --- | --- |
|  |  |
| REPUBLIKA HRVATSKA | RAZINA: **12** |
| NADLEŽNO MINISTARSTVO | RKDP: **51** |
| RAZDJEL: **020** | MATIČNI BROJ: **03205924** |
| GLAVA: **KONSOLIDIRANO** | OIB: **64434885131** |
|  | ŠIF.OZN.: **8411** |
|  | BR.ŽIRO RN.: **1001005-1863000160** |

PRORAČUNSKI

KORISNIK:  **VLADA REPUBLIKE HRVATSKE**

**BILJEŠKE UZ BILANCU**

**ZA RAZDOBLJE OD 01.01.-31.12.2021. GODINE**

1. **Poslovni objekti AOP 010**

**Ured za opće poslove Hrvatskoga sabora i Vlade Republike Hrvatske**

Predstavlja povećanje u tekućoj godini budući je sukladno Sporazumu o prijenosu prava upravljanja nekretninom od 08. ožujka 2021. godine Ministarstvo prostornog uređenja, graditeljstva i državne imovine, prenijelo na Ured za opće poslove Hrvatskoga sabora i Vlade Republike Hrvatske poslovni prostor u prizemlju nekretnine u Zagrebu, Opatička 8, ukupne površine 210,00m2. Također je povećana vrijednost nekretnine na adresi Opatička 8, budući je na istoj izvršena rekonstrukcija i prenamjena tavanskog prostora.

1. **Uredska oprema i namještaj AOP 015**

**Ured predsjednika Vlade Republike Hrvatske, Ured za udruge, Stručna služba savjeta za nacionalne manjine, Ured za zakonodavstvo, Ured za protokol, Ured Vlade RH za unutarnju reviziju, Direkcija za korištenje službenih zrakoplova, Ured za ljudska prava i prava nacionalnih manjina, Ured komisije za odnose s vjerskim zajednicama, Ured za ravnopravnost spolova**

Predstavlja povećanje u tekućoj godini budući je uknjižena uredska oprema i namještaj. Između ostalog Ured za ljudska prava i prava nacionalnih manjina nabavio je namještaj i uredsku opremu za opremanje 5 dječjih igraonica i društvenih domova u Nedelišću, Kuršanecu, Belom Manastiru, Jagodnjaku i Slavonskom Brodu, u okviru aktivnosti A513043 Ispunjavanje preduvjeta za učinkovitu provedbu politika usmjerenih na nacionalne manjine – Faza I .

1. **Komunikacijska oprema AOP 016**

**Ured predsjednika Vlade Republike Hrvatske, Ured za opće poslove Hrvatskoga sabora i Vlade Republike Hrvatske, Ured za ljudska prava i prava nacionalnih manjina, Direkcija za korištenje službenih zrakoplova,**

Predstavlja povećanje u tekućoj godini budući su nabavljeni mobilni aparati dok je Ured za opće poslove Hrvatskog sabora i Vlade Republike Hrvatske nabavio novu opremu za nadogradnju telefonske centrale, kao i bazne stanice za konfiguraciju dect sustava. Ured za ljudska prava i prava nacionalnih manjina nabavio je TV prijemnike za opremanje 5 dječjih igraonica i društvenih domova u Nedelišću, Kuršanecu, Belom Manastiru, Jagodnjaku i Slavonskom Brodu, u okviru aktivnosti A513043 Ispunjavanje preduvjeta za učinkovitu provedbu politika usmjerenih na nacionalne manjine – Faza I.

1. **Prijevozna sredstva u cestovnom prometu AOP 025**

**Ured za opće poslove Hrvatskoga sabora i Vlade Republike Hrvatske**

Predstavlja smanjenje u tekućoj godini jer je Ured za opće poslove Hrvatskoga sabora i Vlade sukladno Sporazumu o prijenosu prava vlasništva osobnih automobila od 15. siječnja 2021. godine, prenio bez naknade, pravo vlasništva nad tri službena vozila na Ured Predsjednika Republike Hrvatske.

1. **Ulaganja u računalne programe AOP 042**

**Ured za udruge**

Predstavlja povećanje budući je u tekućoj godini evidentirana aplikacija Udruge info.

1. **Sitni inventar i auto gume AOP 049**

**Ured za ljudska prava i prava nacionalnih manjina**

Predstavlja povećanje budući je Ured opremio 5 društvenih domova/igraonica u romskim naseljima didaktičkim igračkama, slikovnicama te pomoćnim nastavnim materijalom potrebnim za praćenje nastave, a sve u okviru aktivnosti A513043 Ispunjavanje preduvjeta za učinkovitu provedbu politika usmjerenih na nacionalne manjine – Faza I.

1. **Izvanbilančni zapisi AOP 253 i AOP 254**

**Vlada Republike Hrvatske**

Na navedenoj računu računskog plana evidentirana je tuđa imovina - umjetnine posuđene temeljem posudbenih ugovora koje se nalaze u zgradi Vlade Republike Hrvatske u svrhu izlaganja. Popis ugovornih odnosa i slično koji uz ispunjenje određenih uvjeta mogu postati obveza ili imovina nalazi se u tablici u prilogu ovih Bilješki.

**Ured predsjednika Vlade Republike Hrvatske**

Na navedenom računu računskog plana evidentirana su potraživanja po nepravomoćnoj presudi.

**Ured za udruge**

Na navedenom računu računskog plana evidentiran je popis ugovornih odnosa i slično koji uz ispunjenje određenih uvjeta mogu postati obveza ili imovina te se nalazi u tablici u prilogu ovih Bilješki. Radi se o evidenciji zaprimljenih instrumenata osiguranja plaćanja – zadužnica kao i popis potencijalnih obveza na temelju zaključenih ugovora.

**Ured zastupnika Republike Hrvatske pred Europskim sudom za ljudska prava**

Na računu je evidentirana garancija za uredno ispunjenje ugovora.

**Stručna služba savjeta za nacionalne manjine**

Na navedenom računu računskog plana evidentiran je popis ugovornih odnosa i slično koji uz ispunjenje određenih uvjeta mogu postati obveza ili imovina te se nalazi u tablici u prilogu ovih Bilješki. Radi se o evidenciji zaprimljenih instrumenata osiguranja plaćanja – zadužnica.

**Ured za zakonodavstvo**

Na računu je evidentirana zadužnica poslovnog subjekta za otklanjanje nedostataka u jamstvenom roku. Ista je evidentirana u tablici u prilogu ovih Bilješki.

**Ured za opće poslove Hrvatskoga sabora i Vlade Republike Hrvatske**

Na navedenom računu računskog plana evidentirana je tuđa imovina – operativni leasing – automobili, kao i instrumenti osiguranja: bankovne garancije i zadužnice Također je evidentirana potencijalna obveza po sudskim sporovima, a odnosi se na zahtjev bivše zaposlenice radi naknade štete. Gore navedeno evidentirano je u tablici u prilogu ovih Bilješki.

**Ured za ljudska prava i prava nacionalnih manjina**

Na navedenom računu računskog plana evidentirane su ugovorni odnosi i slično koji uz ispunjenje određenih uvjeta mogu postati obveza ili imovina a popis se nalazi u tablici u prilogu ovih Bilješki.

Zagrebu, 22. veljače 2022.

**ZAKONSKI PREDSTAVNIK**

(potpis)